Klas Yanson Visher

Klas Yanson Visher (; ) — Holland qızıl dövrün rəssamı, və qravüraçısı, kartoqraf və qravüra naşiri, Piscator nəşriyyatının yaradıcısı. Neues allgemeines Künstler-Lexicon; oder Nachrichten von dem Leben und den Werken der Maler, Bildhauer, Baumeister, Kupferstecher etc. Bearb. von Dr. G. K. Nagler. — München: E. A. Fleischmann, 1835–1852 

 Həyatı 
Klas Yanson Visher gəmi dülgəri Jan Klas Visherin (Fisher) oğlu idi. Təxminən 1608-ci ildə Op de Kolkun evinə yaşamaq üçün köçmüşdür. Onun incəsənət müəllimləri məlum deyil, lakin stilistik analogiyalara əsasən onun  David Vinkbunsun tələbəsi ola biləcəyi güman edilir. 1611-ci ildə o, Amsterdamdakı Kalverstraatda ev alıb ora köçdü.Eintrag "Visscher, Claes Jansz. <der Jüngere>"  .

Ustadın ləqəbi söz oyununa əsaslanır: ( — balıqçı) deməkdir. Visher-Piskator tipik holland mənzərələri və döyüş səhnələri ilə "tarixi qravüra" adlanan əsəri ilə məşhurlaşıb. O, həmçinin bir neçə coğrafi atlas və iki yüzə yaxın fərdi xəritə nəşr etdirmişdir. Ən təsirli nümunələrdən biri qravüra və mətnlərlə tamamlanan "Amsterdam Profili"nin () 1611-ci il nəşridir.

1620-ci ildən Klas Yanson Visher ayrı-ayrı ölkələrin coğrafi xəritələrini tərtib etmişdir. 1634-cü ildə Belçika və Aşağı Almaniya adlı ilk atlası üçün Visher 1623-cü ildə aldığı van den Keeresin 1617-ci il nəşri olan "Aşağı Almaniya" atlasında həkk olunmuş mis lövhələrdən istifadə etdi. Van der Keerin xəritələrindən əlavə, bu atlasda ornamental çərçivələrdə bir sıra hərbi xəritələr də var idi. Bu atlas 1637-ci və 1645-ci illərdə yenidən nəşr edildi.

Visherin 1649-cu ilə aid başqa bir atlası "Müqavilə coğrafi xəritələri" () adlanır. Visherin nəşr etdiyi xəritələrin çoxu Abraham Huss tərəfindən həkk olunub. Ən məşhur nəşr: "Piskator İncili"dir (, 1650). Bu nəşrdə beş yüz mis qravüra əvvəlki nəsil Flamand və holland ustalarının rəsmlərindən hazırlanmışdır.Theatrum biblicum. Библия Пискатора 1643 года  .

Bu nəşr bir çox rəssamlar, qravüraçılar və dekorativ rəssamlar, o cümlədən Kostroma, Yaroslavl və Moskvanın rus qravür rəssamları üçün ikonoqrafik mənbə rolunu oynayan illüstrasiyalarına görə çox məşhur idi. Hollandiyalı tacirlər Moskvaya "Piscator İncili"ni gətirdilər. Artıq 1653-cü ildə o, rus rəssamlarına tanış idi. Власов В. Г. Пискатор, Пискатор-Фишер, Клаус Янс // Стили в искусстве. В 3-х т. — СПб.: Кольна. — Т. 3. — Словарь имён, 1997. — С. 172. — ISBN-5-88737-010-6  "Piscator İncili"ndən izoqraflar tərəfindən çəkilmiş yüzlərlə təsvirlər Rusiyanın mərkəzi hissəsində, Moskva Kremlindən Üçlük Monastırına qədər — Yuxarı Volqa dairəsinin rəssamlarının işlədiyi yerlərdə kilsələrin divarlarını bəzəyirdi.

Albom Piskator nəşriyyatı tərəfindən altı dəfə yenidən çap edilmişdi.Как Библия Пискатора окно в Европу открывать помогала  // НГ, 2.07.2019 Rusiyada o, poetik slavyan mətnləri ilə yayılmışdı. Rusiyadan başqa, "Piskator İncili" Şərqi Avropanın digər ölkələrində də məşhur idi.

Klas Yanson Visher qızı ilə evləndiyi kartoqraf və naşir Yodok Hondiusun qohumu idi. 1652-ci ildə Klas Yanson Visher vəfat etdi və Amsterdamdakı Nyuvezeids Kapellasında dəfn edildi. Ölümündən sonra XVIII əsrin birinci yarısına qədər davam edən nəşriyyatın rəhbərliyini oğlu Birinci Nikolay (Klas) Visher (Fisher) (1618–1679) öz üzərinə götürdü. Ailə biznesini nəvəsi İkinci Nikolay Visher (1649–1702) davam etdirdi.Nicolaes Visscher II   in the RKD

II Nikolay Visher "İncil"i nəşr etməklə yanaşı, əsasən mənzərələr, portretlər və coğrafi xəritələr nəşr etdirirdi. O, həmçinin Esays van de Velde və David Vinkbunsun rəsm əsərlərinin naşiri idi.Provincial atlas of North Holland   in the North Holland Archives Rəssam və oymaçı Rolant Roqmanın və onun bacısı Gertruda Roqmanın yaradıcılığına da böyük təsir göstərmişdir.Geertruid Roghman   in the Netherlands female lexicon of history İkinci Nikolay Visherin ölümündən sonra ailə biznesini 1726-cı ilə qədər onun dul arvadı idarə edib. Bu zaman Piskator nəşriyyatının məhsullarının əsas hissəsi əvvəlki əsrin nəşrlərinin təkrar çapı təşkil edirdi.

 Qalereya 

 İstinadlar 

 Xarici keçidlər 

 Vermeer and The Delft School, a full text exhibition catalog from The Metropolitan Museum of Art, which includes material on Claes Jansz. Visscher (see index)
 Pieter Bruegel the Elder: Drawings and Prints, a full text exhibition catalog from The Metropolitan Museum of Art, which includes material on Claes Jansz. Visscher (see index)

Kateqoriya:Niderlandda doğulanlar
Kateqoriya:Niderlandda vəfat edənlər
Kateqoriya:Niderland rəssamları
Kateqoriya:XVI əsr rəssamları
Kateqoriya:XVII əsr rəssamları
Kateqoriya:Flamand intibah rəssamları